Αστερίξ (χαρακτήρας)

Ο Αστερίξ () είναι φανταστικός χαρακτήρας και ο ήρωας της γαλλικής σειράς κόμικς Αστερίξ.

Στη σειρά απεικονίζεται ως μικροσκοπικός αλλά ατρόμητος Γαλάτης πολεμιστής που ζει την εποχή των Γαλατικών Πολέμων του Ιουλίου Καίσαρα. Ο Αστερίξ δημιουργήθηκε το 1959 από τον συγγραφέα Ρενέ Γκοσιννύ και τον εικονογράφο Αλμπέρ Υντερζό. Έκτοτε, έχουν κυκλοφορήσει σαράντα βιβλία της σειράς, με τον Υντερζό να αναλαμβάνει και τα συγγραφικά καθήκοντα μετά τον θάνατο του Γκοσιννύ το 1977 και τον Ζαν-Υβ Φερρί να διαδέχεται τον Υντερζό το 2013, σε συνεργασία με τον εικονογράφο Ντιντιέ Κονράντ και άλλους. Ο Αστερίξ έχει επίσης εμφανιστεί σε πολλές κινηματογραφικές ταινίες κινουμένων σχεδίων και μη και λειτουργεί ως η μασκότ του θεματικού πάρκου Parc Astérix. Πριν από αυτό, ήταν επίσης η μασκότ του περιοδικού Pilote.

 Ετυμολογία ονόματος 
Το όνομα Αστερίξ προέρχεται από το τυπογραφικό στοιχείο αστερίσκος, του οποίου το μικρό μέγεθος έρχεται σε αντιδιαστολή με τον οβελίσκοΈμπνευση για τους δημιουργούς ήταν τόσο το τυπογραφικό στοιχείο, γνωστό και ως σταυρός, όσο και το μνημείο., από το οποίο προέρχεται το όνομα του μεγαλόσωμου καλύτερου φίλου του Αστερίξ, Οβελίξ.

 Περιγραφή χαρακτήρα 
Ο Αστερίξ είναι ένας μικροσκοπικός αλλά ατρόμητος και πονηρός πολεμιστής, πάντα πρόθυμος για νέες περιπέτειες. Ζει γύρω στο 50 π.Χ. σε ένα φανταστικό χωριό στη βορειοδυτική Αρμορική (περιοχή της αρχαίας Γαλατίας που αντιστοιχεί κατά κύριο λόγο στη σύγχρονη Βρετάνη). Αυτό το χωριό είναι το μόνο τμήμα της Γαλατίας που δεν έχει ακόμη κατακτηθεί από τον Ιούλιο Καίσαρα και τις ρωμαϊκές λεγεώνες του. Οι κάτοικοι του χωριού αποκτούν υπεράνθρωπη δύναμη πίνοντας ένα μαγικό φίλτρο που φτιάχνει ο δρυΐδης, Πανοραμίξ (). Το χωριό περιβάλλεται, από τη μια πλευρά, από τη θάλασσα και από την άλλη από τέσσερα άτυχα ρωμαϊκά στρατόπεδα, που παρακολουθούν στενά- αλλά από ασφαλή απόσταση- τους Γαλάτες. Αυτά τα στρατόπεδα είναι το Πετιμπόνουμ, το Ακουάριουμ, το Λάουντανουμ και το Μπαμπαόρουμ και οι διοικητές και λεγεωνάριοί τους προσπαθούν συνεχώς να πλήξουν τους Γαλάτες, χωρίς επιτυχία.

Οι γονείς του Αστερίξ, Αστρονομίξ και Πραλίνα, είναι πρώην κάτοικοι του χωριού που τώρα ζουν στην πόλη Κοντάτε (σημερινή Ρεν) πουλώντας γαλατικά σουβενίρ, ενώ ο ίδιος έχει και ξαδέρφια στη ΒρετανίαΈνας από τους γνωστούς εξαδέλφους του είναι ο Ομορφοθώραξ (Ο Αστερίξ στους Βρετανούς).. Έχει γεννηθεί την ίδια μέρα με τον αδέξιο, υπερφυσικού μεγέθους, αλλά εξαιρετικά δυνατό και καλόκαρδο καλύτερο φίλο του, Οβελίξ. Ο Αστερίξ είναι ένας από τους πιο έξυπνους και λογικούς κατοίκους του χωριού και γι' αυτό συνήθως επιλέγεται για κάθε επικίνδυνη, σημαντική ή εξωτική αποστολή. Σε αντίθεση με τους περισσότερους κατοίκους, δεν προκαλεί ούτε συμμετέχει σε καβγάδες χωρίς λόγο, αν και απολαμβάνει μια καλή μάχη όταν υπάρχει λόγος. Σπάνια καταφεύγει στα όπλα, προτιμώντας να βασίζεται στην εξυπνάδα του και, όταν είναι απαραίτητο, στις γροθιές του (ενισχυμένος με το μαγικό φίλτρο) – αν και κουβαλά πάντα μαζί του το σπαθί του, στην καλύτερη περίπτωση φαίνεται ότι το χρησιμοποιεί περιστασιακά. Το επάγγελμά του δεν γίνεται ποτέ γνωστό, αν και συχνά παρουσιάζεται να πηγαίνει σε αποστολές, εξερευνήσεις ή για κυνήγι. Στο τεύχος Ο Αστερίξ και η χύτρα, ωστόσο, αναφέρεται ξεκάθαρα ότι ούτε αυτός ούτε ο Οβελίξ έχουν δουλέψει ποτέ για να «κερδίσουν» χρήματα, αν και ο Οβελίξ περιγράφεται ως κατασκευαστής και διανομέας μενίρ. Ο Αστερίξ τις περισσότερες φορές περιγράφεται ως πολεμιστής, κάτι που είναι λογικό δεδομένου ότι οι περισσότερες περιπέτειες που αναλαμβάνει κάποια στιγμή απαιτούν την εμπλοκή του σε μάχες.

Αν και δεν έχει εμφανιστεί κάποιο αντικείμενο του πόθου για τον Αστερίξ, φαίνεται προφανές ότι ο Αστερίξ είναι πιο ευάλωτος από τον Οβελίξ στη γοητεία των γυναικών. Ο Αστερίξ φαίνεται «ερωτευμένος» όταν λαμβάνει ένα φιλί από τη Φραμπάλα προς το τέλος του τεύχους Ο Αστερίξ λεγεωνάριος. Φαίνεται επίσης να επηρεάζεται από ένα φιλί από τη ΛατραβιάταΑπό την όπερα Τραβιάτα (La Traviata) του Βέρντι., την πρωταγωνίστρια στο τεύχος Ο Αστερίξ και η Λατραβιάτα, αν και στη συνέχεια φαίνεται ότι η επίδραση της Λατραβιάτα στον Αστερίξ μπορεί να είναι βαθύτερη, καθώς τη σκέφτεται επιστρέφοντας στο χωριό του. Ενώ πολλοί μπορεί να συμφωνήσουν ότι τόσο ο Αστερίξ όσο και ο Οβελίξ μοιράζονται τα ίδια συναισθήματα για την ίδια γυναίκα, την Φραμπάλα (κρίνοντας από τον τρόπο με τον οποίο ο Αστερίξ συχνά την κοιτάζει, την εμπιστεύεται, την υπακούει και μάλιστα φτάνει στο σημείο να τη φιλήσει υπνωτισμένος) μπορεί απλώς να είναι μια ενστικτώδης πράξη που αποδίδεται σε μοναξιά, καθώς τόσο ο Αστερίξ όσο και ο Οβελίξ δεν πλησιάζουν συχνά γυναίκες. Στην ταινία Αστερίξ και Οβελίξ: Επιχείρηση Κλεοπάτρα, ερωτεύεται την υπηρέτρια της Κλεοπάτρας, Γκιβμιεκίς (το φιλί της οποίας αποδεικνύεται ότι έχει έντονη επίδραση στον Αστερίξ, κάνοντάς τον ικανό για υπεράνθρωπα κατορθώματα χωρίς τη χρήση του μαγικού φίλτρου), αλλά αυτό δεν βασίζεται στα πρωτότυπα κόμικς.
μικρογραφία|260x260εσ|Η φτερωτή περικεφαλαία του Αστερίξ
Η ηλικία του Αστερίξ είναι «απροσδιόριστη». Στη συλλογή των περιπετειών Ο Αστερίξ και η επιστροφή των Γαλατών, μια ιστορία για τη γέννησή του ονομάζεται "Το 35 π.Χ." με τη σημείωση "Πριν από τον Καίσαρα", που αναφέρεται στην εποχή που άρχισε η βασιλεία του Καίσαρα, τον Οκτώβριο του 49 π.Χ. Επίσης, στη σελίδα 24 του Τα γενέθλια των Αστερίξ και Οβελίξ: Η χρυσή βίβλος, εμφανίζεται το διαβατήριο του Αστερίξ, στο οποίο η χρονολογία της γέννησής του αναγράφεται ως LXXXV (85) π.Χ. Από αυτό, η ηλικία του Αστερίξ μπορεί να τοποθετηθεί περίπου στα 35 έτη.

Ένα από τα πιο αναγνωρίσιμα χαρακτηριστικά του Αστερίξ είναι η φτερωτή περικεφαλαία του, με τα φτερά της να πέφτουν συχνά σε θέσεις που ταιριάζουν με τις εκφράσεις του ήρωα. Μοιάζει πολύ με τη φτερωτή περικεφαλαία που εμφανίζεται στα πακέτα των τσιγάρων Gauloises("Γαλάτες" στα γαλλικά)..

 Απεικονίσεις 
Ο Αστερίξ ερμηνεύτηκε για πρώτη φορά από τον Γκυ Πιερώ σε ένα ραδιοφωνικό έργο που προβλήθηκε το 1960. Το 1967, ο Ροζέ Καρέλ ανέλαβε τη φωνή του Αστερίξ στην ταινία κινουμένων σχεδίων Αστερίξ ο Γαλάτης, παρέχοντας τη φωνή του χαρακτήρα και σε όλες τις επόμενες ταινίες κινουμένων σχεδίων, καθώς και σε βιντεοπαιχνίδια, μέχρι τη συνταξιοδότησή του. Στην ελληνική μεταγλώττιση της ταινίας, τον ρόλο του Γαλάτη πολεμιστή ερμήνευσε ο Αργύρης Παυλίδης. Στην ταινία κινουμένων σχεδίων του 2018 Αστερίξ: Το μυστικό του μαγικού ζωμού πρωταγωνίστησε ο ηθοποιός της σειράς Αστερίξ ταινιών ζωντανής δράσης, Κριστιάν Κλαβιέ, ως η φωνή του Αστερίξ, και σε επόμενες εμφανίσεις τη φωνή του Αστερίξ έχει ερμηνεύσει ο Ζαν-Κλωντ Ντοντά.

Σε ελληνικές μεταγλωττίσεις, εκτός από τον Παυλίδη, στον Αστερίξ έχουν χαρίσει τη φωνή τους οι: Σπύρος Μηλιώνης, Γιώργος Βασιλείου, Τάσος Παπαδόπουλος, Σωτήρης Δούβρης, Λάζαρος Ανδριώτης, Γιάννης Υφαντής, Πάρις Παρασκευάδης και Θάνος Κερμίτσης.

Στις ταινίες της σειράς που γυρίστηκαν από τα τέλη της δεκαετίας του 1990, τον Αστερίξ έπαιξαν οι Κριστιάν Κλαβιέ (Αστερίξ και Οβελίξ εναντίον Καίσαρα και Αστερίξ και Οβελίξ: Επιχείρηση Κλεοπάτρα), Κλοβίς Κορνιγιάκ (Ο Αστερίξ στους Ολυμπιακούς Αγώνες), Εντουάρ Μπερ (Αστερίξ και Οβελίξ στη Βρετανία) και Γκιγιώμ Κανέ (Αστερίξ και Οβελίξ στο δρόμο για την Κίνα).

 Αναφορές σε άλλα έργα 
Ο Αστερίξ αναφέρεται στο κόμικς Τεντέν, στην ιστορία Ο Τεντέν και οι Πικάρος, όπου ένας από τους συμμετέχοντες στο καρναβάλι φοράει στολή Αστερίξ. Το αντίστροφο συμβαίνει στο τεύχος Ο Αστερίξ λεγεωνάριος, όπου ένας από τους Βέλγους στρατιώτες έχει το χαρακτηριστικό τσουλούφι του Τεντέν, και στο τεύχος Ο Αστερίξ στους Βέλγους, όπου δύο χαρακτήρες, οι ντετέκτιβ Ντυπόν και Ντιπόν από το κόμικ Τεντέν, εμφανίζονται ως γκεστ.

Η σειρά αναφέρεται επίσης στο The Cartoon History of the Universe (Τόμος 2) του Λάρρυ Γκόνικ. Ο Αστερίξ, ο Οβελίξ και ο Μαζεστίξ εμφανίζονται σε διάφορα σημεία που απεικονίζουν την ιστορική εισβολή των Γαλατών στη Ρώμη (390 μ.Χ.).

 Δείτε επίσης 
 Οι Περιπέτειες του Αστερίξ
 Κατάλογος χαρακτήρων του Αστερίξ

 Παραπομπές 


Κατηγορία:Χαρακτήρες κόμικς
Κατηγορία:Χαρακτήρες κόμικς που δημιουργήθηκαν το 1959
Κατηγορία:Χαρακτήρες που δημιουργήθηκαν από τον Ρενέ Γκοσινί